पाएं अपने शहर की ताज़ा ख़बरें और फ्री ई-पेपरडाउनलोड करें
इजराइली तकनीकी सहयोग से स्थापित इंडो इजराइल फल उत्कृष्ठता केन्द्र गांव मांगेआना में बीते वर्ष कृषि मंत्री की अगुवाई में आयोजित किसान मेले में भ्रष्टाचार का मामला सामने आया है। इस मेले के आयोजन के लिए मिली राशि में से 1 लाख 20 हजार रुपये बोगस लेबर भुगतान का घपला पकड़ा गया है।
सीएम फ्लाइंग और सीआईडी टीमों द्वारा जांच के बाद सदर थाना डबवाली पुलिस ने बागवानी विभाग हरियाणा के डिप्टी डायरेक्टर और केंद्र के डिप्टी सुप्रिडेंट सहित चार अधिकारियों के खिलाफ धोखाधड़ी का केस दर्ज कर लिया है।
बागवानी विभाग हरियाणा के उपनिदेशक आत्मप्रकाश व मांगेआना केंद्र वित्त उप अधीक्षक भूप सिंह द्वारा 17 लाख 18 हजार 844 रुपए का बजट मांगा गया। इसी बजट में से इन अफसरों ने दो लोगों को मजदूरी भुगतान के नाम पर गबन किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn